Περιεχόμενο Προγράμματος Επιμόρφωσης Βοηθών Διευθυντών/Διευθυντριών Σχολείων Μέσης Γενικής και Μέσης Τεχνικής και Επαγγελματικής Εκπαίδευσης και Κατάρτισης 2021-2022

|  |  |  |  |
| --- | --- | --- | --- |
| **Αρ.** | **Θέμα** | **Εισηγητής/Εισηγήτρια** | **Στόχος/Περιεχόμενο συνάντησης** |
| 1 | **ΑΝΑΠΤΥΞΗ ΕΚΠΑΙΔΕΥΤΙΚΗΣ ΠΟΛΙΤΙΚΗΣ Υ.Π.Π.Α.Ν. -**  **ΣΥΝΑΝΤΗΣΗ Α' ΤΕΤΡΑΜΗΝΟΥ** | ΙΩΑΝΝΟΥ ΙΩΑΝΝΗΣ  ΧΑΤΖΗΚΩΣΤΗΣ ΓΙΑΝΝΑΚΗΣ ΕΛΕΥΘΕΡΙΟΥ ΠΑΝΑΓΙΩΤΗΣ  ΒΛΑΔΙΜΗΡΟΥ ΚΑΤΕΡΙΝΑ | **Στόχος** της συνάντησης είναι η ενημέρωση για τον στρατηγικό σχεδιασμό των Διευθύνσεων Μέσης Γενικής και Μέσης Τεχνικής και Επαγγελματικής Εκπαίδευσης και Κατάρτισης, την ανάλυση των υπό έμφαση στόχων του Υ.Π.Π.Α.Ν. για τη σχολική χρονιά 2021 – 2022, την εξέταση βασικών θεμάτων εκπαιδευτικής διοίκησης και τον Προγραμματισμό Α΄ τετραμήνου. Στη συνάντηση θα επιδιωχθεί ο αναστοχασμός και η  αλληλεπίδραση με συζήτηση σε ομάδες. |
| 2 | **ΣΤΡΑΤΗΓΙΚΟΣ ΣΧΕΔΙΑΣΜΟΣ** | ΠΑΣΙΑΡΔΗΣ ΠΕΤΡΟΣ ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η παρουσίαση του θεωρητικού πλαισίου του Στρατηγικού Σχεδιασμού στην Εκπαίδευση και ο σχεδιασμός της εφαρμογής του στη σχολική μονάδα.  **Περιεχόμενο**:  Στη συνάντηση δίνεται έμφαση στην αξιολόγηση αναγκών, στην ανάλυση εσωτερικού και εξωτερικού περιβάλλοντος (SWOT, PESTE), στον καθορισμό συλλογικού οράματος σε επίπεδο σχολικής μονάδας και στους παράγοντες επιτυχίας του στρατηγικού σχεδιασμού. Δίνεται ιδιαίτερη βαρύτητα στον ρόλο του/της Βοηθού Διευθυντή/Διευθύντριας στην επιτυχία της εφαρμογής του Στρατηγικού Σχεδιασμού. |
| 3 | **ΑΞΙΟΛΟΓΗΣΗ**  **ΕΚΠΑΙΔΕΥΤΙΚΟΥ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός** της συνάντησης είναι να εξοικειώσει τους συμμετέχοντες και τις συμμετέχουσες με την ανάγκη αξιολόγησης του εκπαιδευτικού και του έργου του καθώς και με τον ρόλο της διευθυντικής ομάδας της σχολικής μονάδας όσον αφορά στην αξιολόγηση του εκπαιδευτικού και του έργου τους.  **Περιεχόμενο**  Θα παρουσιαστούν και συζητηθούν τα ακόλουθα:   * επιχειρήματα υπέρ και κατά της αξιολόγησης του εκπαιδευτικού και του έργου του, κυρίως αποτελέσματα των ερευνών σε σχέση με τον εκπαιδευτικό και την αποτελεσματικότητά του για να καταδειχθεί η ανάγκη αξιολόγησης του εκπαιδευτικού και του έργου του προσπάθειες αναθεώρησης του συστήματος αξιολόγησης των εκπαιδευτικών στην Κύπρο από το 1976 μέχρι τώρα * διαφορετικές τάσεις στην αξιολόγηση του εκπαιδευτικού και του έργου του * κριτήρια αξιολόγησης του εκπαιδευτικού και του έργου του.   **Ενδεικτικές Βιβλιογραφικές Αναφορές**   * Πασιαρδής, Π., Σαββίδης, Ι., & Τσιάκκιρος, Α. (Επιμ.). (2005). *Η αξιολόγηση του διδακτικού έργου των εκπαιδευτικών. Από τη θεωρία στην πράξη.* Αθήνα: Έλλην.   Χαραλάμπους, Χ. (2015). Με όποιον δάσκαλο καθίσεις έτσι γράμματα θα μάθεις: Σύντομη Επισκόπηση της Έρευνας για τον Αποτελεσματικό Εκπαιδευτικό. *Βελτίωση και Ανάπτυξης Σχολικής Μονάδας, 1*(1), 3-10. |
| 4 | **ΑΞΙΟΛΟΓΗΣΗ**  **ΕΚΠΑΙΔΕΥΤΙΚΟΥ** | ΠΑΣΙΑΡΔΗΣ ΠΕΤΡΟΣ | **Στόχος** της συνάντησης είναι η παρουσίαση του θεωρητικού πλαισίου που περιλαμβάνει τον σκοπό και τις σύγχρονες τάσεις στην αξιολόγηση του/της εκπαιδευτικού, την παρώθηση και τις θεωρίες κινήτρων, ενώ δίνεται έμφαση στη χρήση πολλαπλών πηγών άντλησης πληροφοριών και στις στρατηγικές αξιολόγησης των εκπαιδευτικών. Παρουσιάζεται το υφιστάμενο σύστημα αξιολόγησης και εξασκείται κριτική θεώρηση για  αναστοχασμό. |
| 5 | **ΑΞΙΟΛΟΓΗΣΗ**  **ΕΚΠΑΙΔΕΥΤΙΚΟΥ** | ΧΡΙΣΤΟΦΟΡΙΔΟΥ ΜΑΡΓΑΡΙΤΑ | **Στόχος** της συνάντησης είναι η παρουσίαση του θεωρητικού πλαισίου της αξιολόγησης του εκπαιδευτικού με βάση τις σύγχρονες τάσεις στο χώρο. Δίνεται έμφαση στην επιλογή του σκοπού της αξιολόγησης, στη χρήση πολλαπλών πηγών άντλησης πληροφοριών και στις στρατηγικές αξιολόγησης των εκπαιδευτικών. Παρουσιάζεται το υφιστάμενο και το προτεινόμενο σύστημα αξιολόγησης ως βάση για κριτικό αναστοχασμό. |
| 6 | **ΠΑΡΑΤΗΡΗΣΗ ΚΑΙ ΑΞΙΟΛΟΓΗΣΗ ΤΗΣ ΔΙΔΑΣΚΑΛΙΑΣ** | ΧΡΙΣΤΟΦΟΡΙΔΟΥ ΜΑΡΓΑΡΙΤΑ | **Στόχος** της συνάντησης είναι η ανάδειξη της σημασίας της παρατήρησης ως σημαντικό εργαλείο αξιολόγησης αλλά και βελτίωσης της διδασκαλίας. Δίνεται έμφαση στις ενέργειες που αναμένονται πριν, κατά τη διάρκεια και μετά την παρατήρηση και στις μεθόδους και τα εργαλεία που μπορούν να αξιοποιηθούν. |
| 7 | **ΔΙΑΧΕΙΡΙΣΗ ΑΛΛΑΓΗΣ** | ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η παρουσίαση της φύσης της αλλαγής, των παραγόντων που επιδρούν στην αλλαγή και της αντίστασης στην αλλαγή. Περαιτέρω, παρουσιάζονται μοντέλα αλλαγής, ώστε η ηγεσία της σχολικής μονάδας να αναπτύξει σχέδιο δράσης για ανάπτυξη και διαχείριση της αλλαγής. |
| 8 | **ΑΞΙΟΠΟΙΗΣΗ ΤΩΝ ΨΗΦΙΑΚΩΝ ΤΕΧΝΟΛΟΓΙΩΝ ΣΤΗΝ ΔΙΟΙΚΗΣΗ ΤΗΣ ΣΧΟΛΙΚΗΣ ΜΟΝΑΔΑΣ** | ΛΕΙΤΟΥΡΓΟΙ ΤΟΜΕΑ ΕΚΠΑΙΔΕΥΤΙΚΗΣ ΤΕΧΝΟΛΟΓΙΑΣ ΠΙ,  ΤΑΣΟΣ ΤΑΣΟΥ, ΔΙΕΥΘΥΝΤΗΣ ΜΓΕ, ΧΑΡΑ ΣΚΟΥΤΕΛΛΗ, ΜΟΝΑΔΑ ΤΠΕ, ΥΠΠΑΝ | **Στόχος** της συνάντησης είναι η ανάπτυξη της ψηφιακής ικανότητας της σχολικής μονάδας, μέσα από αναστοχαστική διαδικασία ανάπτυξης, αξιοποιώντας ψηφιακά εργαλεία και μέσα.  **Περιεχόμενο**  Ενημέρωση των στελεχών της εκπαίδευσης για ψηφιακά εργαλεία και μέσα, με στόχο την ανάπτυξη της ψηφιακής ικανότητας του σχολείου σε περιοχές όπως η διοίκηση, η επιμόρφωση των εκπαιδευτικών του σχολείου και η εκπαίδευση τω μαθητών. Τα ψηφιακά εργαλεία και μέσα περιλαμβάνουν το διαδικτυακό εργαλείο SELFIE και SELFIE for TEACHERS της Ευρωπαϊκής Επιτροπής για αποτίμηση της ψηφιακής κατάστασης και αναστοχασμού αντίστοιχα για σχολικές μονάδες και εκπαιδευτικούς, το Microsoft 365, παράδειγμα διοικητικού εργαλείου που εφαρμόζεται σε σχολεία στην Κύπρο και μια σύντομη παρουσίαση του συστήματος υποστήριξης υπηρεσιών του ΥΠΠΑΝ. |
| 9 | **ΠΑΡΑΤΗΡΗΣΗ ΚΑΙ ΑΞΙΟΛΟΓΗΣΗ ΤΗΣ ΔΙΔΑΣΚΑΛΙΑΣ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός** της συνάντησης είναι να εξοικειώσει τους συμμετέχοντες και τις συμμετέχουσες με την παρατήρηση ως μορφή αξιολόγησης και βελτίωσης του παρεχόμενου εκπαιδευτικού έργου.  **Περιεχόμενο**  Θα παρουσιαστούν και συζητηθούν τα ακόλουθα:   * ανάγκη «ανοίγματός» των τάξεών μας για παρατήρηση και ανάλυση της διδακτικής μας πρακτικής * σημασία της παρατήρησης και ανάλυσης *τυπικών* διδασκαλιών ως μια μορφή αξιολόγησης και βελτίωσης του παρεχόμενου εκπαιδευτικού έργου * ανάγκη εστιασμένης παρατήρησης της διδασκαλίας μας μέσα από τη χρήση διαφορετικών πλαισίων παρατήρησης και διαφορετικών κριτηρίων ανάλυσης της διδασκαλίας * προσεγγίσεις αξιοποίησης της παρατήρησης της διδασκαλίας ως εφαλτήριο για μάθηση και συνεχή ανάπτυξη των εκπαιδευτικών (π.χ., οι προσεγγίσεις της Μελέτης Μαθήματος και των Λεσχών Ανάλυσης Οπτικογραφημένων Διδασκαλιών).   **Ενδεικτικές Βιβλιογραφικές Αναφορές**   * Charalambous, C. Y., & Praetorius A.K. (2018). Studying mathematics instruction through different lenses: Setting the ground for understanding instructional quality more comprehensively. *ZDM Mathematics*   *Education, 50*(3), 355-366. DOI 10.1007/s11858-018-0914-8. |
| 10 | **ΑΝΤΙΜΕΤΩΠΙΣΗ**  **ΠΡΟΒΛΗΜΑΤΙΚΩΝ ΣΥΜΠΕΡΙΦΟΡΩΝ**  **ΜΑΘΗΤΩΝ - ΔΙΑΓΝΩΣΗ ΚΑΙ ΑΝΤΙΜΕΤΩΠΙΣΗ ΠΡΟΒΛΗΜΑΤΙΚΩΝ ΣΥΜΠΕΡΙΦΟΡΩΝ** | ΔΙΠΛΗ ΧΡΙΣΤΙΑΝΑ | **Στόχος** του Σεμιναρίου είναι η κατάρτιση των συμμετεχόντων/ουσών στην ανάπτυξη τρόπων διαχείρισης των δυσκολιών που αντιμετωπίζουν τόσο οι ίδιοι όσο και οι μαθητές/τριες σχετικά με τη «Διάγνωση και Αντιμετώπιση των Προβληματικών Συμπεριφορών».  **Περιεχόμενο**  Τα στελέχη θα αποκτήσουν δεξιότητες, ώστε να μπορούν νοηματοδοτήσουν και σημασιοδοτήσουν τις «Προβληματικές Συμπεριφορές» και να βοηθήσουν τους/τις μαθητές/μαθήτριες πριν αλλά και κατά την εκδήλωση των «Προβληματικών Συμπεριφορών». Επιπλέον, το Σεμινάριο εστιάζει στην ανάπτυξη τρόπων βελτίωσης των σχέσεων και επικοινωνίας μεταξύ των μαθητών/τριών και των εκπαιδευτικών με τους/τις μαθητές/μαθήτριες. Επίσης, το Σεμινάριο στοχεύει στην ενδυνάμωση των Στελεχών και την ενίσχυσή τους με τις βέλτιστες επικοινωνιακές τεχνικές και άλλες δεξιότητες, ούτως ώστε να διαχειρίζονται αποτελεσματικά τις «Προβληματικές Συμπεριφορές». Ως εκ τούτου, τα Στελέχη θα αποκτήσουν δεξιότητες και τρόπους διαχείρισης στη «Διάγνωση και Αντιμετώπιση Προβληματικών Συμπεριφορών» που αναφύονται στην τάξη και το σχολικό πλαίσιο γενικότερα.  **Ενδεικτικές βιβλιογραφικές αναφορές**  Lane, K.L., Kalberg, J.R. and Menzies, H.M. (2009). Developing School-Wide Programs to Prevent and Manage Problem Behaviors: A Step-by-Step Approach. The Guilford Press, New York, NY. ISBN: 97881606230329.  Lane, K.L., Wehby, J. H., Robertson, E. J., & Rogers, L. A. (2007). How do different types of high school students respond to school-wide positive behavior support programs? Characteristics and responsiveness of teacher-identified students. Journal of Emotional and Behavioral Disorders, 15, 3-20.  Mayer, M.J., Van Acker, R., Lochman, J.E. & Gresham, F.M. (2008). Cognitive-Behavioral Interventions for Emotional and Behavioral Disorders: School-Based Practice. McGraw Hill.  Merrell, K. & Gueldener, B. (2010). Social and Emotional Learning in the Classroom: Promoting Mental Health and Academic Success. The Guilford Press. |
| 11 | **ΠΑΡΑΤΗΡΗΣΗ ΚΑΙ ΑΞΙΟΛΟΓΗΣΗ ΤΗΣ ΔΙΔΑΣΚΑΛΙΑΣ** | ΠΑΣΙΑΡΔΗΣ ΠΕΤΡΟΣ | **Στόχος** της συνάντησης είναι η παρατήρηση και η αξιολόγηση της διδασκαλίας ως διαμορφωτική και ως τελική αξιολόγηση. Δίνεται έμφαση στην αναγκαιότητα της παρατήρησης και της αξιολόγησης της διδασκαλίας, στα εργαλεία παρατήρησης της διδασκαλίας, στον κύκλο της κλινικής επιθεώρησης, στις μεθόδους και τα έντυπα καταγραφής της  Παρατήρησης. |
| 12 | **ΑΝΑΠΤΥΞΗ ΤΗΣ**  **ΕΠΙΚΟΙΝΩΝΙΑΣ ΣΤΟ ΣΧΟΛΕΙΟ** | ΧΡΙΣΤΟΦΙΔΟΥ ΕΛΕΝΑ | **Στόχος** της συνάντησης είναι η παρουσίαση του θεωρητικού πλαισίου της επικοινωνίας με έμφαση στην πρακτική εφαρμογή σε συνθήκες υγιούς και αποτελεσματικής επικοινωνίας με όλους τους εμπλεκομένους στη σχολική μονάδα, τόσο όσο αφορά στον συντονισμό της διευθυντικής  ομάδας όσο και με τις ειδικότητες. |
| 13 | **ΕΠΙΛΥΣΗ ΣΥΓΚΡΟΥΣΕΩΝ ΣΤΟ ΣΧΟΛΕΙΟ** | ΧΑΛΑΜΑΝΔΑΡΗ-ΤΑΛΙΩΤΗ ΡΟΗ | **Στόχος** της συνάντησης είναι να διερευνήσει την φύση, τους τύπους και τα αίτια των συγκρούσεων σε παιδιά σχολικής και εφηβικής ηλικίας, καθώς και να προτείνει μια σειρά καλών πρακτικών διαχείρισης/ή και επίλυσης τους. Βασικά ερωτήματα με τα οποία θα ασχοληθούμε αφορούν τον ορισμό της σύγκρουσης, τις μορφές με τις οποίες μπορεί να εκδηλωθεί, τα πιθανά αίτια, τις επιπτώσεις στην ψυχική υγεία των παιδιών και στο σχολικό κλίμα, και κυρίως τους τρόπους αποτελεσματικής διαχείρισης και πρόληψης των συγκρούσεων στο σχολείο. |
| 14 | **ΔΙΑΧΕΙΡΙΣΗ ΚΟΙΝΩΝΙΚΟ- ΠΟΛΙΤΙΣΜΙΚΗΣ**  **ΕΤΕΡΟΤΗΤΑΣ ΣΤΗ ΣΧΟΛΙΚΗ**  **ΜΟΝΑΔΑ** | ΧΑΤΖΗΘΕΟΔΟΥΛΟΥ ΠΑΥΛΙΝΑ  ΠΙΤΖΙΟΛΗ ΜΑΡΙΑ  ΕΙΡΗΝΗ ΡΟΔΟΣΘΕΝΟΥΣ  ΦΑΝΗ ΓΕΩΡΓΗ | **Στόχος** της συνάντησης είναι οι συμμετέχοντες/συμμετέχουσες να ενημερωθούν για την εφαρμογή της πολιτικής για την ένταξη των παιδιών με μεταναστευτική βιογραφία στο κυπριακό εκπαιδευτικό σύστημα. Στο μακρο-επίπεδο της χάραξης πολιτικής από το ΥΠΠΑΝ, στο μεσο-επίπεδο της σχολικής μονάδας και στο μικρο-επίπεδο της τάξης και του/της εκπαιδευτικού.  **Περιεχόμενο**  Στη συνάντηση δίνεται έμφαση στην επιμόρφωση των Βοηθών Διευθυντών/Διευθυντριών σε ολιστική προσέγγιση της σχολικής μονάδας όσον αφορά στην ένταξη των παιδιών με μεταναστευτική βιογραφία. Ειδικότερα, αναλύονται θέματα όπως η διδασκαλία της Ελληνικής ως δεύτερης γλώσσας (αξιοποίηση των ωρών διδασκαλίας, κατανομή περιόδων και διαχωρισμός παιδιών, παρακολούθηση ένταξης και αξιολόγηση της διδασκαλίας της Ελληνικής ως δεύτερης γλώσσας, χορήγηση διαγνωστικών δοκιμίων και ερωτηματολογίου για γονείς), η υποδοχή των παιδιών με μεταναστευτική βιογραφία, η χρήση υποστηρικτικού/επιμορφωτικού υλικού και η συμμετοχή σε επιμορφωτικές δράσεις. Περαιτέρω, αξιοποιούνται παραδείγματα από σχολεία που εφαρμόζουν ολιστικές προσεγγίσεις στο θέμα της ένταξης των παιδιών με μεταναστευτική βιογραφία.  **Ενδεικτικές Βιβλιογραφικές Αναφορές**   * Έκθεση Συμβουλευτικής Ομοτίμων της Ευρωπαϊκής Επιτροπής για την ένταξη των παιδιών με μεταναστευτική βιογραφία στο κυπριακό εκπαιδευτικό σύστημα, Μάρτιος 2019.   • Σκούρτου, Ε. (2011) Η διγλωσσία στο σχολείο. Αθήνα: Gutenberg.   * Τριανταφυλλίδου, Λ. (2009). Αλλόγλωσσοι μαθητές στο ελληνικό σχολείο: γλωσσική αξιολόγηση και μέτρα στήριξης. Στα Πρακτικά του 3ου Διεθνούς Συνεδρίου για τη Διδασκαλία της Νέας Ελληνικής ως Ξένης Γλώσσας (Αθήνα, 22-23 Οκτωβρίου 2004), Αθήνα, Εθνικό και Καποδιστριακό Πανεπιστήμιο. 593-603. * Χατζηδάκη, Α. (2014) H ανάπτυξη της ελληνικής ως δεύτερης γλώσσας μέσα στις συμβατικές σχολικές τάξεις. Στο Πρόγραμμα «Διαδρομές» του Κέντρου Ελληνικής Γλώσσας στο πεδίο «Διδακτική» της ενότητας «Άρθρα   για τη διδασκαλία της νέας ελληνικής ως δεύτερης/ ξένης γλώσσας». <http://elearning.greeklanguage.gr/mod/resource/view.php?id=473> |
| 15 | **ΠΡΟΣΤΑΣΙΑ ΔΙΚΑΙΩΜΑΤΩΝ ΤΟΥ ΠΑΙΔΙΟΥ** | ΕΛΕΝΗ ΚΟΤΖΙΑΜΑΝΗ | **Στόχος** της συνάντησης είναι η ενδυνάμωση των επαγγελματιών και δη αυτών που λαμβάνουν αποφάσεις σε όλες τις βαθμίδες της εκπαίδευσης, προς την εφαρμογή και διασφάλιση των προνοιών της Σύμβασης των Ηνωμένων Εθνών για τα Δικαιώματα του Παιδιού, στο σχολικό πλαίσιο. Ιδιαίτερη έμφαση θα δοθεί στην Αρχή Διασφάλισης του Συμφέροντος του Παιδιού και θα αφορά τόσο τον γενικό πληθυσμό των παιδιών, αλλά και ειδικότερα τις περιπτώσεις παιδιών που βρίσκονται σε συνθήκες ευαλωτότητας ή αντιμετωπίζουν οποιανδήποτε μορφή δυσμένειας |
| 16 | **ΔΙΑΧΕΙΡΙΣΗ ΚΟΙΝΩΝΙΚΟ- ΠΟΛΙΤΙΣΜΙΚΗΣ**  **ΕΤΕΡΟΤΗΤΑΣ ΣΤΗ ΣΧΟΛΙΚΗ**  **ΜΟΝΑΔΑ – ΑΝΤΙΡΑΤΣΙΣΤΙΚΗ ΠΟΛΙΤΙΚΗ** | ΠΑΠΑΜΙΧΑΗΛ ΕΛΕΝΑ | **Στόχος** της συνάντησης είναι η ενημέρωση για την εφαρμογή της αντιρατσιστικής πολιτικής του ΥΠΠΑΝ «Κώδικας Συμπεριφοράς κατά του Ρατσισμού & Οδηγός Διαχείρισης και Καταγραφής Ρατσιστικών Περιστατικών»  **Περιεχόμενο**  Στη συνάντηση δίνεται έμφαση στην επιμόρφωση των Βοηθών Διευθυντών/Διευθυντριών σε ολιστική προσέγγιση της σχολικής μονάδας όσον αφορά στην εφαρμογή της αντιρατσιστικής πολιτικής του ΥΠΠΑΝ «Κώδικας Συμπεριφοράς κατά του Ρατσισμού & Οδηγός Διαχείρισης και Καταγραφής Ρατσιστικών Περιστατικών». Αρχικά, γίνεται ενημερωτική παρουσίαση για τα στάδια εφαρμογής της αντιρατσιστικής πολιτικής. Στη συνέχεια, οι Βοηθοί Διευθυντές/Διευθύντριες έχουν την ευκαιρία να αναστοχαστούν πάνω στον ρόλο τους σε σχέση με τις λειτουργίες του ρατσισμού στο σχολείο τους, να συζητήσουν προκλήσεις κατά τη διαχείριση και καταγραφή ρατσιστικών περιστατικών, καθώς και άλλες πτυχές της αντιρατσιστικής πολιτικής (π.χ. εμπλοκή γονιών, ανάπτυξη αντιρατσιστικής κουλτούρας, διάφορες πτυχές ρατσισμού, ελλιπής αναφορά κ.λπ.).  **Ενδεικτικές Βιβλιογραφικές Αναφορές**   * Παπαμιχαήλ, Ε. και Ζεμπύλας, Μ. (2016) Κώδικας Συμπεριφοράς κατά του Ρατσισμού Οδηγός Διαχείρισης και Καταγραφής Ρατσιστικών Περιστατικών, Υπηρεσία Ανάπτυξης Προγραμμάτων, Παιδαγωγικό Ινστιτούτο Κύπρου. |
| 17 | **ΑΝΑΠΤΥΞΗ ΕΚΠΑΙΔΕΥΤΙΚΗΣ ΠΟΛΙΤΙΚΗΣ ΥΠΠΑΝ -**  **ΣΥΝΑΝΤΗΣΗ Β' ΤΕΤΡΑΜΗΝΟΥ** | ΙΩΑΝΝΟΥ ΙΩΑΝΝΗΣ  ΧΑΤΖΗΚΩΣΤΗΣ ΓΙΑΝΝΑΚΗΣ ΕΛΕΥΘΕΡΙΟΥ ΠΑΝΑΓΙΩΤΗΣ  ΒΛΑΔΙΜΗΡΟΥ ΚΑΤΕΡΙΝΑ | **Στόχος** της συνάντησης είναι ο αναστοχασμός για τις δράσεις του Α΄ τετραμήνου, η εξέταση βασικών θεμάτων εκπαιδευτικής διοίκησης, η παρουσίαση εισηγήσεων για αποτελεσματική αντιμετώπιση προβλημάτων που είχαν παρουσιαστεί και ο προγραμματισμός του Β΄ τετραμήνου. |
| 18 | **ΤΑ ΠΡΟΓΡΑΜΜΑΤΑ ΚΑΙ Ο ΡΟΛΟΣ ΤΩΝ ΥΚΕ ΩΣ ΠΡΟΣ ΤΟΝ ΡΟΛΟ ΤΟΥΣ ΣΤΗΝ ΠΑΙΔΙΚΗ ΠΡΟΣΤΑΣΙΑ ΚΑΙ ΣΕ ΘΕΜΑΤΑ ΠΑΡΑΒΑΤΙΚΟΤΗΤΑΣ ΑΝΗΛΙΚΩΝ** | ΚΑΤΕΡΙΝΑ ΚΛΗΡΙΔΟΥ | **Στόχος** της παρουσίασης είναι τα στελέχη της εκπαίδευσης, να γνωρίσουν τα προγράμματα και τον ρόλο των Υπηρεσιών Κοινωνικής Ευημερίας και ειδικότερα όσον αφορά τα θέματα που σχετίζονται με την παιδική προστασία και την παραβατικότητα ανηλίκων. |
| 19 | **ΑΝΤΙΜΕΤΩΠΙΣΗ**  **ΠΑΙΔΟΨΥΧΙΑΤΡΙΚΩΝ ΠΕΡΙΣΤΑΤΙΚΩΝ ΣΤΟ ΣΧΟΛΙΚΟ ΠΛΑΙΣΙΟ** | ΠΑΝΑΓΙΩΤΑ ΜΑΜΑ | Η διάλεξη αφορά συνοπτική αναφορά των περιστατικών από όλη την γκάμα της ψυχοπαθολογίας με σκοπό την πρώιμη ανίχνευση από το σχολείο. Μια τέτοια ευαισθητοποίηση δεν αποσκοπεί στην επιφόρτιση του εκπαιδευτικού με ρόλους που δεν τους αναλογεί, αλλά στην όσο το δυνατόν πιο έγκαιρη παραπομπή σε ειδικό ψυχικής υγείας μέσα από τις νόμιμες διαδικασίας για πρόληψη και πρώιμη παρέμβαση έτσι ώστε το καλύτερο δυνατόν αποτέλεσμα. Επιπλέον, θα γίνει αναφορά στους τρόπους αντιμετώπισης ως «πρώτες βοήθειες» κάποιων ειδικών καταστάσεων που συναντώνται αρκετά συχνά στο σχολικό πλαίσιο, όπως είναι η αντιμετώπιση της κρίσης πανικού. |
| 20 | **Η ΚΑΤΑΣΤΑΣΗ ΤΟΥ ΦΑΙΝΟΜΕΝΟΥ ΤΩΝ ΕΞΑΡΤΗΣΕΩΝ ΣΤΟΥΣ ΜΑΘΗΤΕΣ ΚΑΙ Η ΠΟΛΙΤΙΚΗ ΤΗΣ ΠΡΟΛΗΨΗΣ ΣΤΟ ΠΕΡΙΒΑΛΛΟΝ ΤΟΥ ΣΧΟΛΕΙΟΥ** | Κωνσταντίνος Στυλιανού  Μαρία Ματθαίου | Στην παρουσίαση θα γίνει αρχικά μια σύντομη ενημέρωση για την Αρχή Αντιμετώπισης Εξαρτήσεων Κύπρου και τον ρόλο της. Θα γίνει αναφορά στην εικόνα που υπάρχει σήμερα όσον αφορά στις εξαρτήσεις στις μαθητικές ηλικίες στη βάση των πιο πρόσφατων ερευνών που πραγματοποιεί η Αρχή, αλλά επίσης και των στοιχείων που διατηρεί στο πλαίσιο της αρμοδιότητάς της για την παρακολούθηση του φαινομένου στην Κύπρο. Ακολούθως, θα εξηγηθεί η πολιτική πρόληψης των εξαρτήσεων στο σχολικό περιβάλλον στη βάση της Εθνικής Στρατηγικής για τις εξαρτήσεις 2021-28. Πιο συγκεκριμένα, θα γίνει αναφορά στον τρόπο με τον οποίο οι εκπαιδευτικοί και τα στελέχη των σχολικών μονάδων στην πρόληψη, στη διάκριση ανάμεσα σε δράσεις που έχουν ή δεν έχουν προληπτική αξία και στα υφιστάμενα προληπτικά προγράμματα που αδειοδοτεί η ΑΑΕΚ και μπορούν να αξιοποιηθούν από σχολεία. |
| 21 | **ΑΝΤΙΜΕΤΩΠΙΣΗ**  **ΠΡΟΒΛΗΜΑΤΙΚΩΝ ΣΥΜΠΕΡΙΦΟΡΩΝ ΜΑΘΗΤΩΝ**  **(ΔΙΑΜΕΣΟΛΑΒΗΣΗ)** | ΡΟΔΟΣΘΕΝΟΥΣ ΕΙΡΗΝΗ, ΠΑΠΑΣΤΕΦΑΝΟΥ ΕΛΕΝΗ, ΕΜΕΥ ΣΕΑ | **Στόχος** της συνάντησης είναι, αρχικά, η ταυτοποίηση των περιπτώσεων παραβατικότητας στο σχολείο και η αναγνώριση της βλάβη που συντελείται στο σχολικό κλίμα. Ακολούθως, δίνεται έμφαση στην ανάπτυξη σχεδίου δράσης για αποτελεσματική πρόληψη και αντιμετώπιση περιστατικών παραβατικότητας, στην παρουσίαση του Προγράμματος Σχολικής Διαμεσολάβησης, στην ανάπτυξη δεξιοτήτων αποτελεσματικής επίλυσης συγκρούσεων και στις δυνατότητες που δημιουργούνται από την εφαρμογή εναλλακτικών παιδαγωγικών πρακτικών στην πειθαρχία, όπως είναι η μέθοδος της επανορθωτικής  δικαιοσύνης. |
| 22 | **ΑΞΙΟΛΟΓΗΣΗ ΜΑΘΗΤΗ** | ΧΑΡΑΛΑΜΠΟΥΣ ΧΑΡΑΛΑΜΠΟΣ | **Σκοπός** της συνάντησης είναι να εξοικειώσει τους συμμετέχοντες και συμμετέχουσες με τη βασική φιλοσοφία της (διαμορφωτικής) αξιολόγησης του μαθητή και της μαθήτριας, τις βασικές αρχές της και τους σκοπούς της καθώς και με διαφορετικές μορφές αξιολόγησης.  **Περιεχόμενο**  Θα παρουσιαστούν και θα συζητηθούν τα ακόλουθα:   * φιλοσοφία της αξιολόγησης (τι είναι και για ποιον γίνεται;) * σκοποί της αξιολόγησης (συγκριτικός και διαμορφωτικός) * βασικές αρχές αξιολόγησης * τι αξιολογούμε; (ανάγκη για αυθεντική αξιολόγηση) * διαμορφωτική αξιολόγηση και πρακτικές υλοποίησής της * διαφορετικές μορφές αξιολόγησης [εστίαση στη γραπτή εξέταση, τις δημιουργικές εργασίες (projects) και τον φάκελο επιτευγμάτων (portfolio)]   **Ενδεικτικές Βιβλιογραφικές Αναφορές**   * Δημητρόπουλος, Ε. Γ. (2007). (7η έκδ.) *Εκπαιδευτική αξιολόγηση: Η αξιολόγηση του μαθητή --Θεωρία, Πράξη, προβλήματα.* Αθήνα: Εκδόσεις Γρηγόρη. * Κασσωτάκης, M. I. (2013). *Η αξιολόγηση της επιδόσεως των μαθητών: Θεωρητικές προσεγγίσεις και πρακτικές εφαρμογές*. Αθήνα: Εκδόσεις Γρηγόρη. * Stiggins, R.J., & Chappuis, J. (2012). (6th ed.). *An introduction to student- involved assessment for learning*. Boston, MA: Pearson Education. |
| 23 | **ΑΝΑΠΤΥΞΗ ΤΗΣ**  **ΕΠΙΚΟΙΝΩΝΙΑΣ ΣΤΟ ΣΧΟΛΕΙΟ** | ΕΛΕΝΑ ΧΡΙΣΤΟΦΙΔΟΥ | **Στόχος** της συνάντησης είναι η παρουσίαση του θεωρητικού πλαισίου της επικοινωνίας με έμφαση στην πρακτική εφαρμογή σε συνθήκες υγιούς και αποτελεσματικής επικοινωνίας με όλους τους εμπλεκομένους στη σχολική μονάδα, τόσο όσο αφορά στον συντονισμό της διευθυντικής  ομάδας όσο και με τις ειδικότητες. |
| 24 | **ΣΥΝΤΟΝΙΣΜΟΣ ΕΡΓΑΣΙΑΣ - ΔΙΑΔΙΚΑΣΙΑ ΛΗΨΗΣ**  **ΑΠΟΦΑΣΕΩΝ (Ο ΡΟΛΟΣ ΤΟΥ ΣΥΝΤΟΝΙΣΤΗ ΒΔ)** | ΜΥΛΩΝΑ ΠΑΝΑΓΙΩΤΑ  ΦΙΛΙΠΠΟΥ ΧΑΡΙΔΗΜΟΥ ΧΡΙΣΤΙΑΝΑ | **Στόχος** της συνάντησης είναι η ανάπτυξη δεξιοτήτων για την αποτελεσματική κατανομή ευθυνών, για τον αποδοτικό συντονισμό της ειδικότητας, για την σαφή τήρηση των χρονοδιαγραμμάτων, των υποχρεώσεων και των γραφειοκρατικών διαδικασιών, ώστε να εκπονηθεί σχέδιο δράσης που να λαμβάνει υπόψη τον ορθολογιστικό προγραμματισμό, την εφαρμογή και την αξιολόγηση των δράσεων. |
| 25 | **ΝΟΜΟΘΕΤΙΚΗ**  **ΠΑΡΑΜΕΤΡΟΣ ΚΑΙ**  **ΕΚΠΑΙΔΕΥΤΙΚΗ ΠΟΛΙΤΙΚΗ Υ.Π.Π.Α.Ν.** | ΠΑΥΛΟΥ ΣΩΤΗΡΙΟΣ | **Στόχος** της συνάντησης είναι η παρουσίαση και επεξήγηση της Νομοθεσίας και των Κανονισμών λειτουργίας των Σχολείων Μέσης Γενικής και Μέσης Τεχνικής και Επαγγελματικής Εκπαίδευσης και Κατάρτισης, ώστε οι Βοηθοί Διευθυντές/Διευθύντριες να αντιληφθούν τα καθήκοντα και τις ευθύνες που απορρέουν από τον ρόλο τους, με βάση τα σχέδια υπηρεσίας και τους κανονισμούς λειτουργίας των Σχολείων.  **Περιεχόμενο**  Στη συνάντηση δίνεται έμφαση στην εφαρμογή της εκπαιδευτικής νομοθεσίας και την αποτελεσματική διαχείριση των εγκυκλίων του  Υ.Π.Π.Α.Ν. στη σχολική μονάδα. |
| 26 | **ΕΚΠΑΙΔΕΥΣΗ ΓΙΑ ΤΗΝ**  **ΑΕΙΦΟΡΟ ΑΝΑΠΤΥΞΗ ΚΑΙ ΕΝΣΩΜΑΤΩΣΗ ΤΗΣ ΣΤΗ**  **ΣΧΟΛΙΚΗ ΜΟΝΑΔΑ** | ΖΑΧΑΡΙΟΥ ΑΡΑΒΕΛΛΑ | **Στόχος** της συνάντησης είναι η ανάδειξη των θεμάτων της αειφόρου ανάπτυξης και η ένταξη της εκπαίδευσης για την Αειφόρο Ανάπτυξη στη Σχολική Μονάδα.  **Περιεχόμενο** Η συνάντηση επικεντρώνεται στο θεωρητικό πλαίσιο, τις έννοιες και τη φιλοσοφία της Εκπαίδευσης για την αειφόρο ανάπτυξη,  στη διασύνδεσή της με την Παγκόσμια Εκπαίδευση και την ενσωμάτωσή της στη Σχολική Μονάδα. Έμφαση δίδεται στον ρόλο της Διεύθυνσης της  σχολικής μονάδας στη διαμόρφωση του αειφόρου σχολείου. |
| 27 | **ΔΙΑΧΕΙΡΙΣΗ ΠΕΡΙΣΤΑΤΙΚΩΝ ΣΕΞΟΥΑΛΙΚΗΣ ΚΑΚΟΠΟΙΗΣΗΣ ΠΑΙΔΙΩΝ, ΣΤΟ ΠΛΑΙΣΙΟ ΤΟΥ ΣΧΟΛΕΙΟΥ** | ΙΩΑΝΝΟΥ ΧΡΙΣΤΙΝΑ | **Στόχος** της συνάντησης είναι η παρουσίαση των διαδικασιών διαχείρισης των περιστατικών σεξουαλικής κακοποίησης παιδιών που αποκαλύπτονται στο πλαίσιο του σχολείου. Δίνεται έμφαση, στο ρόλο του εκπαιδευτικού, τόσο στο στάδιο της διαχείρισης της αποκάλυψης του παιδιού, όσο και στο στάδιο της διαχείρισης της αναφοράς από τη διεύθυνση του σχολείου, με βάση τη σχετική Νομοθεσία του 2014. Δίνονται παραδείγματα περιστατικών διαχείρισης. Περαιτέρω, δίνονται πληροφορίες για τις συνεργασίες του ΥΠΠΑΝ με άλλους αρμόδιους φορείς. |
| 28 | **ΑΓΩΓΗ ΥΓΕΙΑΣ** | ΤΟΡΝΑΡΙΤΗΣ ΜΙΧΑΛΗΣ | **Στόχος** της συνάντησης είναι να παρουσιαστούν διαχρονικά στοιχεία των επιπέδων υγείας των μαθητών/μαθητριών στην Κύπρο και να γίνει σύγκριση με τα στοιχεία άλλων Ευρωπαϊκών χωρών, αφού η σωματική υγεία και η ψυχική και κοινωνική ευημερία επηρεάζουν τη συμπεριφορά των παιδιών, καθώς και την πρόοδό τους στα μαθήματα.  **Ενδεικτικές Βιβλιογραφικές Αναφορές**   * Στάσεις ζωής και επίπεδα σωματικής και ψυχικής υγείας παιδιών και εφήβων στην Κύπρο. Μ. Τορναρίτης κ.ά. Παιδαγωγικό Ινστιτούτο 2016.   Επίπεδα σωματικής και ψυχικής υγείας παιδιών και εφήβων στην Κύπρο. Μ. Τορναρίτης κ.ά. Παιδαγωγικό Ινστιτούτο 2015. |
| 29 | **ΚΑΛΕΣ ΠΡΑΚΤΙΚΕΣ ΑΠΟ ΕΜΠΕΙΡΟΥΣ ΒΔ ΚΑΙ ΕΜΕ** |  | **Στόχος** της συνάντησης είναι η ανταλλαγή καλών πρακτικών, ώστε οι εκπαιδευόμενοι/ες να αναστοχαστούν στη δράση τους στη σχολική μονάδα.  **Περιεχόμενο**  Στη συνάντηση δίνεται έμφαση στην αποτελεσματική αξιοποίηση του χρόνου για μεγιστοποίηση των αποτελεσμάτων, τον καθορισμό και την τήρηση χρονοδιαγραμμάτων, εισηγήσεις για εξασφάλιση πόρων με βάση τις ανάγκες, συντονισμό των ειδικοτήτων, τον ρόλο και τα καθήκοντα των Β.Δ., την ανάπτυξη της επικοινωνίας στο σχολείο και τη διαχείριση και  ανάπτυξη του ανθρώπινου δυναμικού. |
| 30 | **ΔΙΑΧΕΙΡΙΣΗ ΚΑΙ ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ** | ΑΝΤΩΝΙΟΥ ΠΑΝΑΓΙΩΤΗΣ | **Σκοπός** της συνάντησης είναι η παρουσίαση του εννοιολογικού πλαισίου της αξιοποίησης και ανάπτυξης του ανθρωπίνου δυναμικού στις σχολικές μονάδες καθώς και η σημασία του τομέα αυτού τόσο ως προς την αποτελεσματικότητα των σχολικών μονάδων, αλλά και ως μηχανισμού ανανέωσης και εκσυγχρονισμού των εκπαιδευτικών συστημάτων. Οι συμμετέχοντες θα έχουν την ευκαιρία να συζητήσουν για τη σημασία του ανθρώπινου παράγοντα στον εκπαιδευτικό οργανισμό, για τις διαφορετικές προσεγγίσεις διαχείρισης προσωπικού στη σχολική μονάδα καθώς και για θέματα που αφορούν στην παροχή κινήτρων και παρώθησης εκπαιδευτικού προσωπικού. Ιδιαίτερη σημασία δίνεται στην εννοιολογική οριοθέτηση και στην αναγκαιότητα ανάπτυξης συγκεκριμένης πολιτικής στο επίπεδο της σχολικής μονάδας αναφορικά  με την αξιοποίηση και ανάπτυξη των εκπαιδευτικών. |
| 31 | **ΚΑΝΟΝΙΣΜΟΙ ΑΣΦΑΛΕΙΑΣ ΚΑΙ ΥΓΕΙΑΣ - ΔΙΑΧΕΙΡΙΣΗ ΚΡΙΣΕΩΝ-ΕΞΟΙΚΟΝΟΜΗΣΗ ΕΝΕΡΓΕΙΑΣ** | ΑΝΤΩΝΙΑΔΗΣ ΧΡΗΣΤΟΣ | **Στόχος** της συνάντησης είναι η παρουσίαση της Νομοθεσίας και η ανάπτυξη σχεδίου δράσης, με τον καθορισμό των στόχων και των ενεργειών σε περιπτώσεις που άπτονται της ασφάλειας και της υγείας,  και τη διαχείριση κρίσεων με τη λειτουργία συστήματος διαχείρισης κινδύνου στη σχολική μονάδα. |
| 32 | **ΔΙΑ ΒΙΟΥ ΜΑΘΗΣΗ ΕΚΠΑΙΔΕΥΤΙΚΩΝ -ΕΠΙΧΕΙΡΗΜΑΤΙΚΟΤΗΤΑ ΣΤΗΝ ΕΚΠΑΙΔΕΥΣΗ** | ΑΠΕΡΓΗ ΚΑΛΥΨΩ | **Στόχος** της συνάντησης είναι η παρουσίαση της Νεανικής Επιχειρηματικότητας, και της δυναμικής που αναπτύσσει με την παράλληλη ενεργοποίηση και ανάπτυξη των δεξιοτήτων ζωής και ικανοτήτων δια βίου μάθησης για τους νέους μας. Δίνεται έμφαση στις προκλήσεις της εποχής που αντιμετωπίζει ο παγκόσμιος αλλά και ο τοπικός πληθυσμός, ο οποίος τώρα συνειδητοποιεί την ανάγκη για δράση. Τονίζεται ο καταλυτικός ρόλος του εκπαιδευτικού και της διευθυντικής ομάδας στην επιτυχία του εγχειρήματος. |
| 33 | **ΣΧΟΛΙΚΟΣ ΕΚΦΟΒΙΣΜΟΣ** | ΠΑΒΙΣ | **Στόχος** της συνάντησης είναι οι συμμετέχοντες/συμμετέχουσες να εμπλουτίσουν τις γνώσεις, στάσεις και δεξιότητές τους στο θέμα του σχολικού εκφοβισμού, ώστε να προωθηθεί η αρχή της μηδενικής ανοχής στη βία από τις σχολικές μονάδες. Οι συμμετέχοντες/συμμετέχουσες αναμένεται να εξοικειωθούν με την πολιτική και τις πρακτικές που αφορούν στην πρόληψη και διαχείριση του σχολικού εκφοβισμού στο πλαίσιο του περιεχομένου της σχετικής Εγκυκλίου (ημερ. 11/11/2020 ypp11441) **“Πρόληψη και διαχείριση περιστατικών σχολικού εκφοβισμού”**.  **Περιεχόμενο**Το σεμινάριο εστιάζει στην επιμόρφωση των στελεχών σε θέματα και πρακτικές που αφορούν στον σχολικό εκφοβισμό. Μέσα από το θεωρητικό πλαίσιο και τις βιωματικές δραστηριότητες τα στελέχη θα εστιαστούν στο ρόλο που καλείται να διαδραματίσει η διευθυντική ομάδα στην ανάπτυξη σχολικής κουλτούρας ενάντια στον εκφοβισμό.  **Ενδεικτικές βιβλιογραφικές αναφορές**    Γαλανάκη, Ε. (2010). Σχολικός εκφοβισμός: Πόσο αποτελεσματικές είναι οι παρεμβάσεις; *Πρακτικά του Ελληνικού Ινστιτούτου Εφαρμοσμένης Παιδαγωγικής και Εκπαίδευσης, 5ο Πανελλήνιο Συνέδριο,* 7-9 Μαΐου 2010.    Kokkinos, K. & Karagianni, K. (2017). Εκφοβισμός και θυματοποίηση: Βιβλιογραφική ανασκόπηση ερευνητικών ευρημάτων από τον ελληνικό χώρο. *Preschool and Primary Education, 5(1), 2-45. Laboratory of Pedagogical Research & Applications.*(<https://www.learntechlib.org/p/187368/>)  Λαμπριανού, Γ., Ελευθερίου, Ε., Γαβριηλίδου, Ε., Φαίδωνος, Π., Χατζησάββα, Χ. & Χαρίτου, Χ. (2018). *Προσεγγίσεις Διαχείρισης του Σχολικού Εκφοβισμού. Οδηγός εκπαιδευτικού.* Υπουργείο Παιδείας και Πολιτισμού. Διεύθυνση Δημοτικής εκπαίδευσης. Παρατηρητήριο για τη βία στο σχολείο. (<https://www.pi.ac.cy/pi/files/pavis/ekpaideftiko_yliko/scholika_encheiridia/proseggiseis_diaheirisis_sholikou_ekfovismou.pdf> |
| 34 | **ΕΥΡΩΠΑΪΚΑ**  **ΠΡΟΓΡΑΜΜΑΤΑ** | ΣΤΕΦΑΝΗ ΑΨΕΡΟΥ  ΜΑΡΙΑ ΧΡΙΣΤΟΦΙΔΟΥ  ΣΟΦΙΑ ΑΡΝΑΟΥΤΗ  ΝΟΝΗ ΧΑΤΖΗΧΑΡΟΥ | **Στόχος** της συνάντησης είναι η παρουσίαση των δυνατοτήτων που παρουσιάζονται στις σχολικές μονάδες για να εμπλακούν σε χρηματοδοτούμενα Ευρωπαϊκά προγράμματα.  Στη συνάντηση θα δοθούν γενικές πληροφορίες για το Πρόγραμμα Erasmus+, Βασική Δράση 1: Κινητικότητα (Σχολική Εκπαίδευση και Επαγγελματική Εκπαίδευση και Κατάρτιση), Βασική Δράση 2: Συμπράξεις Συνεργασίας, TCAs (Transnational Cooperation Activities) όπως και για το Πρόγραμμα eTwinning (διαδικτυακή συνεργασία σχολείων). |
| 35 | **ΕΠΑΓΓΕΛΜΑΤΙΚΗ ΜΑΘΗΣΗ ΕΚΠΑΙΔΕΥΤΙΚΩΝ ΜΕΣΩ ΕΡΕΥΝΑΣ ΔΡΑΣΗΣ** | ΧΑΤΖΗΘΕΟΔΟΥΛΟΥ ΠΑΥΛΙΝΑ  ΠΙΤΖΙΟΛΗ ΜΑΡΙΑ  ΠΑΠΑΡΙΣΤΟΔΗΜΟΥ ΕΦΗ  ΣΤΑΥΡΟΥ ΧΡΙΣΤΙΝΑ | **Στόχοι**:  Οι συμμετέχοντες/συμμετέχουσες   1. να ενημερωθούν για την Ενιαία Πολιτική για την Επαγγελματική Μάθηση, και για το Πρόγραμμα Υποστήριξης Επαγγελματικής Μάθησης που υλοποιεί το Παιδαγωγικό Ινστιτούτο στα σχολεία ειδικότερα, 2. να εξοικειωθούν με τη διαδικασία, τις μεθοδολογίες, τα ενδεικτικά εργαλεία και την Πύλη για την Επαγγελματική Μάθηση, 3. να κατανοήσουν τον ρόλο τους ως Συντονιστών/Συντονιστριών Επαγγελματικής Μάθησης στο σχολείο τους.   **Περιεχόμενο**:  Το Σεμινάριο θα εστιάσει στην επιμόρφωση των Βοηθών Διευθυντών/Διευθυντριών στο θέμα της Επαγγελματικής Μάθησης των εκπαιδευτικών, όπως αυτή υλοποιείται από το Παιδαγωγικό Ινστιτούτο, ως επίσημη πολιτική του ΥΠΠΑΝ. Το Σεμινάριο περιλαμβάνει θεωρητική πλαισίωση, βιωματικές δραστηριότητες που εμπλέκουν τους/τις συμμετέχοντες/συμμετέχουσες στη διαδικασία ανάληψης ρόλου Συντονιστή/Συντονίστριας Επαγγελματικής Μάθησης στο σχολείο και παραδείγματα εφαρμογής της επαγγελματικής μάθησης σε σχολεία.  **Ενδεικτικές Βιβλιογραφικές Αναφορές**  Ηρακλέους, Μ., Κουππάνου, Α., Παπαριστοδήμου, Ε., Πιτζιολή, Μ., Σάββα, Π., Σταύρου, Χ., & Χατζηθεοδούλου-Λοϊζίδου, Π., (2020). Πρόγραμμα επαγγελματικής μάθησης των εκπαιδευτικών στο σχολείο. Οδηγός σχεδιασμού, εφαρμογής και υποστήριξης. Λευκωσία: Παιδαγωγικό Ινστιτούτο Κύπρου.  Χατζηθεοδούλου-Λοϊζίδου, Π., Ηρακλέους, Μ., Παπαριστοδήμου, Ε., Πιτζιολή, Μ. & Σταύρου, Χ. (2020). Ένα παράδειγμα εφαρμογής μετασχηματιστκών μοντέλων επαγγελματικής μάθησης σε συγκεντρωτικό εκπαιδευτικό σύστημα: Η περίπτωση της Κύπρου. Στο: Α. Ανδρούσου και Β. Τσάφος (επιμ.), Επιστήμες της Εκπαίδευσης. Ένα δυναμικό, διεπιστημονικό πεδίο (σσ. 695-709). Αθήνα: Gutenberg.  Έκθεση Εμπειρογνωμόνων Ευρωπαϊκής Επιτροπής για την εφαρμογή της Επαγγελματικής Μάθησης εκπαιδευτικών  στην Κύπρο, Ιούνιος 2017  <http://www.pi.ac.cy/pi/files/epimorfosi/em/IPA_TPL_Study_Cyprus_Fina> l\_Report\_June\_2017.pdf  (ανακτήθηκε 18/9/2020)  Υ.Π.Π. (2015). Διαμόρφωση Ενιαίας Πολιτικής για την Επαγγελματική Μάθηση των Εκπαιδευτικών Λειτουργών. Τελική Πρόταση Επιστημονικής Επιτροπής. Λευκωσία: Υπουργείο Παιδείας και Πολιτισμού. |